jkorsvik/nowiki_second_scrape_merged huggingface dataset:
Maria Mozhdah

Maria Mozhdah Estanegzai (født 1999 i Pakistan) er en norsk skuespiller som har vokst opp i Kristiansand. Hun er mest kjent for hovedrollen i filmen Hva vil folk si, som førte til at hun ble nominert til Amandaprisen for beste kvinnelige skuespiller.I barnetv-serien Kaptein Sabeltann – Kongen på havet spilte hun Pinkys venn Ravn.


== Referanser ==


== Eksterne lenker ==
(en) Maria Mozhdah på Internet Movie Database 
(en) Maria Mozhdah hos Rotten Tomatoes
Musikkåret 1902

Musikkåret 1902 er en oversikt over utgivelser, hendelser, fødte og avdøde personer med tilknytning til musikk i 1902.


== Fødsler ==


== Dødsfall ==
1. februar – Salomon Jadassohn, tysk musiker (født 1831)
20. juni – Caspar Joseph Brambach, tysk dirigent og komponist (født 1833)
Lars Fykerud, norsk spelemann (født 1860)
Knut Eilevsson Steintjønndalen, norsk felemaker (født 1850)


== Referanser ==
Afroman

Joseph Edgar Foreman (født 28. juli 1974), bedre kjent under scenenavnet Afroman, er en amerikansk rapper, sanger, låtskriver og multiinstrumentalist. Han er kjent for sangene «Because I Got High» og «Crazy Rap», som begge ble utgitt i 2001 og var med på albumet hans The Good Times. Afroman ble nominert til en Grammy-pris i 2002.


== Referanser ==


== Eksterne lenker ==
 (en) Offisielt nettsted 
(en) Afroman – kategori av bilder, video eller lyd på Commons 
(en) Afroman på Internet Movie Database 
(en) Afroman på Apple Music 
(en) Afroman på Discogs 
(en) Afroman på MusicBrainz 
(en) Afroman på Songkick 
(en) Afroman på Last.fm 
(en) Afroman på Genius — sangtekster 
(en) Afroman på AllMusic 
(en) Afroman på Twitter 
(en) Afroman på Facebook 
(en) Afroman på Instagram 
(en) Afroman på Myspace
11. serierunde i Toppserien 2020

4 av kampene i 11. serierunde i Toppserien 2020 ble spilt lørdag 5. september. Runden ble avsluttet med Kolbotn – Lyn søndag 6. september.


== Kampfakta ==


== Referanser ==
12. serierunde i Toppserien 2020

Alle kampene i 12. serierunde i Toppserien 2020 ble spilt lørdag 12. september.


== Kampfakta ==


== Referanser ==
Det Danske Missionsselskab

Det Danske Missionsselskab (forkortet DMS) var et dansk protestantisk misjonsselskap stiftet den 17. juni 1821 av Lyngby-presten Bone Falch Rønne. Selskapet ble 1. januar 2000 slått sammen med Dansk Santalmission og hette deretter Danmission.
Selskapets motto var «Frygt ikke! Tro ikkun!» (stammer fra Bibelen fra enten Lukasevangeliet 8,50a eller Markusevangeliet 5,36). 
I 1914 hadde selskapet 1241 misjonskretser og selskapets publikasjon Dansk Missionsblad ble trykket i 12.600 eksemplar. Antallet misjonskretser var i 1927 økt til 1972. Samme år hadde selskapet 77 utsendte danske misjonærer i Kina, der selskapet drev 21 menigheter, og 54 i India, der selskapet holdt gudstjeneste på 60 steder.


== Referanser ==


== Eksterne lenker ==
Salmonsens Konversationsleksikon, 2. utgave, bind V (1916), sp. 787; oppslag: Dansk Missionsselskab
Salmonsens Konversationsleksikon, 2. utgave, bind XXVI (1930), sp. 264; oppslag: Dansk Missionsselskab
Bone Falch Rønne

Bone Falch Rønne (født 20. desember 1764, død 13. mai 1833) var en dansk luthersk prest. Han var far til Christian Frederik Rønne.
Rønne var sogneprest i Lyngby og var stifter av Det Danske Missionsselskab i 1821.


== Referanser ==


== Eksterne lenker ==
Rønne, 1) Bone Falch i Christian Blangstrup, Salmonsens Konversationsleksikon (2. udgave, 1926)
Johannes Ferdinand Fenger

Johannes Ferdinand Fenger (født 30. mars 1805 på Christianshavn i Danmark, død 9. mai 1861 i Høje Taastrup) var en dansk luthersk prest og teologisk forfatter.
Han var bror til Peter Andreas, Carl Emil og Rasmus Theodor Fenger.


== Referanser ==


== Kilder ==
Fenger, Johannes Ferdinand i Christian Blangstrup , Salmonsens Konversationsleksikon (2. udgave, 1918)


== Eksterne lenker ==
Fenger, Johannes Ferdinand i Carl Frederik Bricka, Dansk biografisk Lexikon (1. utgave, 1891)
François Bourgade

François Bourgade (født 7. juni 1806 i Gaujan i Frankrike, død 21. mai 1866 i Paris) var en fransk katolsk prest, misjonær og filosof. 
Han studerte teologi og filosofi ved presteseminaret i Auch og ble presteviet i 1836. Umiddelbart etter bad han om å bli sendt som misjonær til Afrika. Det ble innvilget to år etter. Han var en av de første franske katolske misjonærer etter napoleonstiden som ble sendt til det muslimske Nord-Afrika, og virket i det som senere ble Algerie og Tunisia.
I Algerie var han sjelesørger med tilknytning til sykehusene i denne franske kolonien. Så kom han til Tunisia, der han grunnla et sykehus og en rekke skoler. Han ble gitt ansvaret for kapellet som Louis Philippe (1830-1848) hadde reist på det sted i Tunis der St. Louis hadde dødd i 1250, og mottok en rekke utmerkelser, blant dem Æreslegionen.


== Verker ==
La Clef Du Coran (1852), faisant suite aux Soirées De Carthage (1847), Reprinted by the Nabu Press (2010) ISBN 1-1462-3352-3
Passage du Coran (1855)
La Toison d'Or de la Langue Phénicienne (1852, 1856)
Lettre à M. E. Renan à l’Occasion de Son Ouvrage Intitulé Vie de Jésus, Martin-Beaupré Frères (1864)


== Referanser ==
Alfred Louis Delattre

Alfred Louis Delattre (født 26. juni 1850 i Déville-lès-Rouen i Frankrike, død 12. januar 1932 i Kartago i Tunisia) var en fransk katolsk prest og misjonær tilhørende ordenen De hvite fedre. Han var også arkeolog. 
Han ble sendt av sin orden til Algerie og ble kapellan ved kirken St. Louis de Carthage og konservator ved det arkeologiske museum i Alger. Hans arkeologiske undersøkelser blant ruinene etter det gamle Kartago var svært verdifulle. Basert på den gamle festningshøyden Byrsa i Kartago utforsket han i mer enn femti år ruinene, særlig nekropolisene og de paleo-kristne basilikaene i Kartago. 
Han ble direktør for Musée Lavigerie de Saint-Louis de Carthage, som han hadde bidratt til å få opprettet i 1875.  


== Verker i utvalg ==
Carthage et la Tunisie au point de vue archéologique (1883)
Inscriptions de Carthage (1884–85)
Souvenirs de la croisade de Saint Louis trouvés à Carthage (1888)
Les tombeaux puniques de Carthage (1890)
Souvenirs de l'ancienne église d'Afrque (1893)
Musée Lavigerie de Saint-Louis de Carthage (tre bind, 1899-1900)


== Litteratur ==
For hans artikler i tidsskrifter, se marki d'Anselme de Puisaye, Etude sur les diverses publications du Révérend Pére Delattre (Paris, 1895).


== Referanser ==


== Eksterne lenker ==
(en) Verk av eller om Alfred Louis Delattre i bibliotekene i (WorldCatkatalog)
Grunnkretser i Nordre Follo kommune

Grunnkretser i Nordre Follo kommune er delområder og grunnkretser som seksjonerer Nordre Follo kommune, Viken, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.


== Grunnkretser ==
Delområde Siggerud
Roland
Fjell
Siggerudbråten
Stallerud
Siggerudtangen
Tangenhagen
Siggerud Nord
Siggerud Syd
Bru
Wellumstadvika
Karlsrud
Boger
Delområde Langhus
Bøler
Haugland
Ødegården
Langhus Senter
Dalen
Vevelstadåsen
Slora
Bøleråsen
Bølerkollen
Haugbro
Foss
Nordre Dal
Sagstuvegen
Smedsrud
Stenfelt
Delområde Hebekk
Tallaksrud
Grensevegen
Øvre Hebekk
Dagbo
Nedre Hebekk
Måsavegen
Austlivegen
Delområde Finstad
Nordre Finstad
Follogrenda
Søndre Finstad
Finstadsvingen
Atriumvegen
Solfallsvegen
Rosenlundvegen
Monsrud
Delområde Ski Øst
Kværner
Vardåsen
Kontra
Ski Sentrum
Skorhaug
Drømtorp
Eikelivegen
Ellingsrud
Industrivegen
Nære
Gjedsjø
Delområde Gjedsjø - Kråkstad
Tronås
Kråkstad Sentrum
Skotbu Sentrum
Mørk
Asper
Bjastad
Holt
Audenbøl
Delområde Kolbotn
Nedre Ormerud
Rikeåsen
Kolbotn
Solbråtan
Vestre Ekornrud
Kantoråsen
Østre Ingieråsen
Li Gård
Østre Mellomåsen
Midtre Mellomåsen
Vestre Ingieråsen
Ingierodden
Trollåsen
Vestre Mellomåsen
Mastemyr Industrikrets
Delområde Tårnåsen
Tårnåsen
Østre Hellerasten
Nordre Ødegården
Søndre Ødegården
Øvre Ormerud
Øståsen
Midtre Hellerasten
Vestre Hellerasten
Skrenten
Delområde Sofiemyr
Fløisbonn Industrikrets
Østre Bråten
Sofiemyr
Søndre Sofiemyråsen
Nordre Bråten
Søndre Bråten
Nordre Sofiemyråsen
Vestre Bråten
Østre Ekornrud
Delområde Greverud
Østre Greverud
Oppegård Syd - Øst
Frydenberg
Oppegård Syd - Vest
Myrvoll
Vestre Greverud
Delområde Svartskog
Svartskog


== Se også ==
Lister over grunnkretser i Norge


== Eksterne lenker ==
Delområde- og grunnkretsinndeling 2020 fra Statistisk sentralbyrå
Egidio Galea

Egidio Galea (født 5. mai 1918 i Birgu på Malta, død 3. januar 2005 samme sted) var en maltesiske katolsk prest tilførende augustinerordenen. Han var pedagog, misjonær, og en viktig skikkelse i Italia og i Vatikanet som motstander av den nazistiske okkupasjonsmakten under andre verdenskrig. Han var en nær medarbeider av den irske kuriepresten Hugh O'Flaherty.


== Liv og virke ==


=== Bakgrunn ===
Galea ble født i Birgu, som ligger på den maltesiske hovedøya Malta og tett på hovedstaden Valletta. Han var elev ved Dockyard School i Senglea og gikk senere på Boys' Secondary School i Valletta.


=== Augustiner ===
I 1933 trådte Galea inn i augustinerordenen. Etter mange års studier i filosofi, ble han i 1937 sendt for utdannelse i katolsk teologi til Roma og Det pavelige universitet Gregoriana, der han tok den teologiske doktorgrad.


=== Aktivitet under andre verdenskrig ===
Det var i tiden ved Gregoriana at Galea møtte Hugh O'Flaherty, en irsk prest tilknyttet det pavelige diplomati og som virket ved statssekreteriatet i Vatikanet. O'Flaherty organiserte arbeid med å berge, skjule eller få smuglet ut tusener av jøder og allierte soldater fra det tysk-okkuperte Italia. O'Flaherty trengte medhjelpere, og pater Galea ble en av hans nærmeste medarbeidere. I løpet av krigsårene klarte O'Flaherty og hans hjelpere å berge mer enn 6.500 allierte soldater og jøder. Etter frigjøringen av Italia ble pater Galea hedret med Order of the British Empire.


=== Senere virke ===
I 1945 vendte pater Galea tilbake til Malta, der han underviste augustinske prestekandidater i bibelfag.Mellom 1955 og 1961 var han postert som misjonær til Tunisia, der han virket som misjonær og dessuten underviste i latin. I 1961 vendte han tilbake til Malta, og mellom 1967 og 1971 var han augustinernes provinsialsuperior der. Mellom 1984 og 1990 underviste han ved det augustinske institutt ved University of Malta. Gjennom årene forfattet han mange artikler og bøker, hovedsakelig vedrørende Augustin av Hippo, hans liv og augustinerordenen.Galea døde 3. januar 2005 i Birgu i en alder av 86 år.


== Referanser ==
Alaskasvingen (Tromsø)

Alaskasvingen er en vei i Tromsø i området Fagereng. Veien går nordover fra Lars Seppolas veg og sirkler rundt til den treffer seg selv igjen. Bebyggelsen i veien består av eneboliger, rekkehus og blokkbebyggelse. Fagereng skole har adresse Alaskavingen 1. Veien er oppkalt etter den amerikanske delstaten Alaska.
Aldor Ingebrigtsens veg

Aldor Ingebrigtsens veg er en vei i Tromsø som går mellom sentrum og Breivika. Veien går mellom Holmboevegen i sør og Thyholdtvegen i nord. Bebyggelsen i veien består i stor grad av eneboliger. Nord for Thyholdtvegen fortsetter veien som Skagesundvegen. Veien har navn etter den norske fiskeren og arbeiderparti-politikeren Wilhelm Aldor Ingebrigtsen.
Alfheimvegen (Tromsø)

Alfheimveien er en vei i Tromsø i området Alfheim. Veien går mellom Røstbakken i sør og Kirkegårdsvegen i nord. Veien er enveiskjørt retning nordover mellom Røstbakken og krysset Alfheimvegen/Bernhard Hansens gate. Bebyggelsen i veien består i stor grad av eneboliger. Alfheim Svømmehall har adresse Alfheimveien 23.Veien har navn etter boligen til den norrøne guden Frøy.
Göran Holter

Nils Olof Göran Holter (født 16. november 1963) er en svensk tidligere fotballspiller.
Holter ble hentet av Norrköping i 1986 fra moderklubben Degerfors. Angriperen spilte hovedsakelig venstre midtbane i sine seks sesonger for Norrköping. Foran VM i 1990 var han aktuell for plass i den svenske landslagstroppen, men til tross for samtaler med landslagstrener Olle Nordin ble han ikke en av de utvalgte. Holter spilte for Brann i 1992-sesongen, og valgte deretter å trappe ned fotball-karrieren.


== Karriereoversikt ==


== Referanser ==


== Eksterne lenker ==
(en) Göran Holter – Transfermarkt 
(en) Göran Holter – WorldFootball.net 
(en) Göran Holter – FBref 
Profil hos Norges Fotballforbund
Profil hos Svenska Fotbollförbundet


== Kilder ==
Mike Hammond (1991). The European Football Yearbook 1991/92. Storbritannia: Sports Projects Limited. s. 722. ISBN 0946866031. 
Mike Hammond (1992). The European Football Yearbook 1992/93. Storbritannia: Sports Projects Limited. s. 740. ISBN 0946866058. 
Mike Hammond (1995). The European Football Yearbook 1995/96. Storbritannia: Sports Projects Limited. s. 982. ISBN 0946866287.
Kamal Lohani

Kamal Lohani (bengali: কামাল লোহানী; født 26. juni 1934 i Ullahpara Upazila i Bengal i Britisk India, død 20. juni 2020 i Mohakhali i Dhaka i Bangadesh) var en bangladeshisk journalist. Han ble hedret med Ekushey Padak i 2015 av regjeringen i Bangladesh. Han var generalsekretær for Shilpakala Academy fra april 2009 til april 2011.Lohani fikk sin første jobb som journalist i dagsavisen Millat i 1955. Han ble sekretær for den kulturelle organisasjon Chhayanaut i 1962, og dannet en lignenden organisasjon til venstre for denne i 1967 - Kranri.Lohani døde 20. juni 2020 av covid-19.


== Referanser ==
Mohammad Ali Ramazani Dastak

Mohammad Ali Ramazani Dastak (gilaki/persisk: محمدعلی رمضانی دستک‎; født 23. april 1963 i Dastak i provinsen Gilan i Iran, død 29. februar 2020 i Rasht) var en iransk politiker som ble innvalgt til det iranske parlament i 2020, men døde før han fikk tiltre.
Ramazani var gilak, det vil si fra en av Irans etniske grupper. Han hadde kjempet i Iran–Irak-krigen. Nyhetsbyrået ISNA sa at han døde av influensa, men andre kilder rapporterte at han døde som konsekvens av covid-19.


== Referanser ==
Musikkåret 1951

Musikkåret 1951 er en oversikt over utgivelser, hendelser, fødte og avdøde personer med tilknytning til musikk i 1951.


== Hendelser ==


=== Første kvartal ===


=== Andre kvartal ===


=== Tredje kvartal ===


=== Fjerde kvartal ===


== Fødsler ==
Alderen på levende personer født i 1951 er enten: 71 eller 72 år.


== Dødsfall ==


== Årets album ==


== Årets hits & singler ==


== Priser/konkurranser ==

		


== Referanser ==
Gilaker

Gilaker (persisk: Gilak) er en etnisk gruppe i Iran med røtter i provinsen Gilan, som ligger ved sørkysten av Kaspihavet. De taler et gilakisk språk som er nært beslektet med mazenderani.
Gilakenes språk gilaki er et iransk språk som tales av 5,4 % av den iranske befolkning. Språklig og kulturelt er det likhetspunkter mellom gilakerne til aserbajdsjanske og kaukasiske folk som andre iranske folk som persere, kurdere og lurere ikke har. De har til gjengjeld mer av det arabiske i språk og kultur.


== Referanser ==
Sinodendron rugosum

Sinodendron rugosum er en bille som hører til familien hjortebiller.


== Utseende ==
Forholdsvis små (11-18 millimeter), sylindriske, svarte hjortebiller. Hannene hos denne slekten har ikke forstørrede kjever, derimot har det et kraftig horn i pannen, hos hannene av S. rugosum er dette froholdsvis stort. Pronotum er stekt og bredt uthulet foran uthulingen svært tett og kraftig punktert, forøvrig er pronotum glatt og blankt. Dekkvingene er grovt, rynkete punkterte og nokså blanke.


== Levevis ==
Larvene utvikler seg i morken, død ved av flere ulike løvtrær. Disse artene er kanskje ikke like avhengige av uberørt skog som mange andre hjortebiller, men de kan likevel være truet av moderne skogbruk. De voksne billene eter gjerne sevje og honningdugg.


== Utbredelse ==
Arten lever det vestlige Nord-Amerika.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae
Underfamilien valsehjorter, Syndesinae – 4 slekter og ca. 30 arter
Slekten Sinodendron Schneider, 1791 – 4 arter
Sinodendron rugosum Mannerheim, 1843


== Kilder ==
Oversikt over artene


== Eksterne lenker ==
(en) Sinodendron rugosum i Encyclopedia of Life 
(en) Sinodendron rugosum i Global Biodiversity Information Facility 
(en) Sinodendron rugosum hos ITIS 
(en) Sinodendron rugosum hos NCBI 
(en) Kategori:Sinodendron rugosum – bilder, video eller lyd på Wikimedia Commons 
Sinodendron rugosum – detaljert informasjon på Wikispecies
Abrarius

Abrarius er en slekt av biller som tilhører familiegruppen bladbiller (Chrysomelidae).


== Utseende ==
Små (ca. 2,5 millimeter), ovale, blanke, svarte jordlopper. Antennene er noe over halvparten så lange som kroppen. Pronotum er kort og bredt, dekkvingene rundede og hvelvede uten tydelige punktrader.


== Levevis ==
Både larvene og de voksne (imago) billene lever på planter.


== Utbredelse ==
Slekten er utbredt på Madagaskar.


== Systematisk inndeling ==
Listen er ufullstendig.

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien jordlopper, Alticinae Newman, 1834
stammen Alticini
Slekten Abrarius Fairmaire, 1902
Abrarius aethiops (Weise)
Abrarius altimontanus Bechyné, 1964
Abrarius cribrosus Fairmaire, 1902
Abrarius globicollis Bechyné, 1964
Abrarius micheli Bechyné, 1964
Abrarius parvulus (Weise, 1910)
Abrarius pauliani Bechyné, 1964


== Eksterne lenker ==
(en) Abrarius i Global Biodiversity Information Facility 
Abrarius – detaljert informasjon på Wikispecies
Glimmer (film)

Glimmer (originaltittel: Holiday) er en amerikansk komedie fra 1938 regissert av George Cukor med Katharine Hepburn, Cary Grant, Lew Ayres og Doris Nolan i hovedrollene.


== Handlingsreferat ==
Jonathan "Johnny" Case skal snart gifte seg med Julia Seton, som han møtte når han var på ferie i Lake Placid, New York. Han vet veldig lite om hans kommende brud, og blir overrasket over å høre at hun er fra en ekstremt velstående familie - den yngste datteren til bank-eier Edward Seton. Johnny møter Julias eldre søster, Linda (spilt av Katharine Hepburn) som han betror planen om å ta en lang ferie fra jobben for å finne meningen med livet.
Johnny møter også søstrenes yngre bror, Ned Jr, en alkoholiker. Edward Sr. planlegger en fest på nyttårsaften, selv om Linda hadde planlagt en liten feiring. På nyttårsaften, oppgitt over at hun ikke fikk arrangere festen hun ble lovet, nekter Linda å bli med. Mr. Seton tilbyr Johnny jobb i banken hans, og Johnny avslører planen om å ta ferie fra jobben. Linda forteller broren sin at hun har blitt forelsket i Johnny, og hun får Julia til å innrømme at hun egentlig ikke elsker Johnny.


== Medvirkende ==
Katharine Hepburn - Linda Seton
Cary Grant - Johnny Case
Doris Nolan - Julia Seton
Lew Ayres - Edward "Ned" Seton Jr
Henry Kolker - Edward Seton Sr
Edward Everett Horton - Professor Nick Potter
Jean Dixon - Susan Potter
Binnie Barnes - Laura Cram
Bess Flowers - Dorothy
Henry Daniell - Seton Cram


== Referanser ==


== Eksterne lenker ==
(en) Glimmer på Internet Movie Database 
(no) Glimmer hos Filmfront 
(sv) Glimmer i Svensk Filmdatabas 
(da) Glimmer i Danmark Nationale Filminstitut 
(fr) Glimmer på Allociné 
(nl) Glimmer på MovieMeter 
(en) Glimmer på AllMovie 
(en) Glimmer på Turner Classic Movies 
(en) Glimmer på Rotten Tomatoes
Vandreblomst

Vandreblomst (Lantana camara) er en liten busk i jernurtfamilien.
Den blir 2–5 m høy og dufter. Vekstformen varierer fra ganske opprett til krypende, og av og til kan den klatre på andre busker. Bladene er ovale, 2–12 cm lange og 2–6 cm brede med ru overflate og gulgrønn eller grønn farge. Blomstene sitter i flate blomsterstander med de eldste blomstene ytterst og nye knopper innerst. Frukten er et lite, svart bær.
Vandreblomst er blitt dyrket i over 300 år, og det finnes hundrevis av kultivarer og hybrider. Noen har torner, mens andre mangler dem. Bladstørrelse, vekstform, kromosomtall og giftighet varierer. Blomstene kan være hvite, gule, rosa eller tofarget oransje og skarlagen.
Arten hører hjemme i Mellom- og Sør-Amerika, men den opprinnelige utbredelsen er ikke nøyaktig kjent. Den dyrkes som hageplante i alle tropiske og subtropiske strøk. I Norge brukes den som stueplante, eller dyrkes i potter som står ute om sommeren.
Frøene spres med fugler, og vandreblomst forvilles lett. Den opptrer som en invaderende art i de fleste varme strøk. Arten danner ugjennomtrengelig kratt i åpent landskap, men klarer seg ikke i mørk skog. Bladene inneholder giftige alkaloider, og drøvtyggere beiter ikke på arten. Flere insektarter kan derimot brukes til å bekjempe planten. Vandreblomst er tatt med i Verdens naturvernunions liste over de 100 mest skadelige invaderende artene i verden.


== Galleri ==

		
		
		


== Litteratur ==
T. Kristoffersen (1970). Stueplantene i farger. Aschehoug. s. 246. 
«Lantana camara (lantana)». Invasive Species Compendium. Besøkt 20. juni 2020. 
S. Lowe, M. Browne, S. Boudjelas og M. De Poorter (2000). «100 of the World’s Worst Invasive Alien Species: a selection from the Global Invasive Species Database» (PDF). Published by The Invasive Species Specialist Group (ISSG) a specialist group of the Species Survival Commission (SSC) of the World Conservation Union (IUCN). CS1-vedlikehold: Flere navn: forfatterliste (link)


== Eksterne lenker ==
(en) vandreblomst i Encyclopedia of Life 
(en) vandreblomst i Global Biodiversity Information Facility 
(sv) vandreblomst hos Dyntaxa 
(en) vandreblomst hos ITIS 
(en) vandreblomst hos NCBI 
(en) vandreblomst hos The International Plant Names Index 
(en) vandreblomst hos Tropicos 
(en) Kategori:Lantana camara – bilder, video eller lyd på Wikimedia Commons 
(en) Lantana camara – galleri av bilder, video eller lyd på Wikimedia Commons 
Lantana camara – detaljert informasjon på Wikispecies
Glider Ushñahua

Glider Agustín Ushñahua Huasanga (født 26. september 1968 i Pucallpa i Ucayali i Peru, død 16. april 2020 i Pucallpa) var en peruansk politiker som var representant i Perus kongress.


== Liv og virke ==


=== Bakgrunn ===
Han var født i Pucallpa og hadde sin skolegang i hjembyen og i Puerto Esperanza i provinsen Purus og gikk så videregående skole i Pucallpa. I 1989 flyttet han til Huánuco, der han tok bakkalaureat i juss ved Universidad de Huánuco i 1999. Han studerte offentlig administrasjon ved Universidad Continental.
I 2007 var han fredsdommer i distriktet Nauta i provinsen Loreto og departmentet ved samme navn, og mellom 2015 og 2016 var han rektor for advokatforeningen i departementet Ucayali.


=== Politisk karriere ===
Fra 2005 til 2015 var han medlem av partiet Acción Popular.  I 2016 stilte han for Fuerza Popular til nasjonalkongressen for departementet Ucayali, og ble innvalgt for perioden 2016-2021. Etter oppløsningen av kongressen som ble foretatt av president Martín Vizcarra, opphørte hans parlamentstermin 30. september 2019.


=== Død ===
Han døde 16. april 2020 på EsSalud Hospital i Pucallpa av covid-19. Først ble han avvist ved regionalhospitalet i Pucallpa og Amazonashospital i Yarinacocha. Etter det dro han til EsSalud Hospital, der han døde til slutt.


== Referanser ==